กสทช.เปิดประมูล “เน็ตชายขอบ เฟส 2” เดือนนี้ เซ็นสัญญาทันทีพ.ย.61
กสทช.เปิดประมูล "เน็ตชายขอบ เฟส 2" (USO NET) เดือนนี้ คาดรู้ผลพ.ค. จ่อเซ็นสัญญาทันทีพ.ย.61
15 ก.พ. 2561

นายฐากร ตัณฑสิทธิ์ เลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ในวันนี้ (14 ก.พ.) ที่ประชุมคณะกรรมการ กสทช.มีมติให้ดำเนินการโครงการจัดให้มีสัญญาณโทรศัพท์เคลื่อนที่และบริการอินเทอร์เน็ตความเร็วสูง ในพื้นที่ชายขอบ เฟส 2 หรือ เน็ตชายขอบ เฟส 2 (USO NET) จำนวน 15,732 หมู่บ้าน กรอบวงเงินกว่า 3.2 พันล้านบาท ตามที่กระทรวงดิจิทัลเพื่อเศรษฐกิจและสังคม (ดีอี) มอบหมายให้ กสทช.ดำเนินการแทนบริษัท ทีโอที จำกัด (มหาชน) หรือ TOT
ทั้งนี้ คาดว่ากสทช.จะประกาศเปิดประมูลราคาในช่วงปลายเดือน ก.พ.นี้ และคาดว่าจะรู้ผล ในเดือน พ.ค. พร้อมเซ็นสัญญาในเดือน พ.ย.นี้